Η **ΕΡΤ3** (**Ελληνική Ραδιοφωνία Τηλεόραση 3**) είναι το τρίτο κανάλι της ΕΡΤ, το οποίο ξεκίνησε να εκπέμπει στις 14 Δεκεμβρίου του 1988 με έδρα τη Θεσσαλονίκη και αρχικά ως ΕΤ3. Το κανάλι διαθέτει στούντιο σε διάφορες πόλεις της Ελλάδας, όπως στη Κομοτηνή, την Φλώρινα, την Αλεξανδρούπολη καθώς επίσης και στα νησιά Λέσβο, Σάμο και Πάρο. Από το 1996 το πρόγραμμά της εκπέμπεται πλέον στο σύστημα PAL (αντί του παλιού SECAM) και προβάλλεται όλο το 24ωρο. Το πρόγραμμά της περιλαμβάνει ντοκιμαντέρ, εκπομπές θρησκευτικού και λαογραφικού ενδιαφέροντος και προγράμματα σχετικά με την ελληνική επαρχία.

Η ΕΡΤ3 έχει αξιόλογες συνεργασίες με κανάλια των Βαλκανίων, της Γαλλίας και της Ρωσίας, στα πλαίσια ανταλλαγής προγραμμάτων ενώ παράλληλα ασχολείται με περιφερειακά, πολιτιστικά και θρησκευτικά θέματα.

Μετά το κλείσιμο του φορέα της ΕΡΤ Α.Ε. συνέχιζε τις εκπομπές της, υπό το εγχείρημα της ΕΡΤ Open. Μετά από την επαναλειτουργία της ίδιας της ΕΡΤ3 ο σταθμός εκπέμπει πλέον, μέσω της ΕΡΤ και παράλληλα συνεχίζει να αναμεταδίδεται από την ΕΡΤopen. Ύστερα από την επαναλειτουργία της ΕΡΤ που πραγματοποιήθηκε στις 11 Ιουνίου 2015, το κανάλι επαναλειτούργησε, αλλά λίγο αργότερα εντός του μήνα, στις 29 Ιουνίου του 2015.

Ιστορία
-------

### 1976

Η πρώτη επίσημη τηλεοπτική εκπομπή στη Θεσσαλονίκη έγινε στις 2 Σεπτεμβρίου του 1976, για την κάλυψη της Διεθνούς Έκθεσης Θεσσαλονίκης. Το στούντιο βρίσκονταν στο Περίπτερο 8 και παρουσιαστής ήταν ο Τέρενς Κουίκ ο οποίος ήταν ένας από τους ανθρώπους που ανέλαβαν το στήσιμο του καναλιού.

  

**1983**

Από το 1983, η διεύθυνση ενημέρωσης της ΕΡΤ στην Βόρεια Ελλάδα στεγαζόταν στο κέντρο της Θεσσαλονίκης και συγκεκριμένα στην οδό Βενιζέλου 4. Μάλιστα, δημιουργήθηκε ειδικό studio σε κτίριο κοντά στην Γεωργική Σχολή από το οποίο μεταδιδόταν οι ειδήσεις της περιφέρειας στα δελτία ειδήσεων της ΕΡΤ 

  

διεύθυνση ενημέρωσης της ΕΡΤ στην Βόρεια Ελλάδα στεγαζόταν στο κέντρο της Θεσσαλονίκης και ειδικότερα, στην οδό Βενιζέλου 4, ενώ δημιουργήθηκε ειδικό studio σε κτίριο κοντά στην Γεωργική Σχολή, από το οποίο μεταδιδόταν οι ειδήσεις από την περιφέρεια στα δελτία ειδήσεων της ΕΡΤ 

### 1988

Η λειτουργία ενός τρίτου καναλιού από την Βόρεια Ελλάδα ήταν στα σχέδια της ΕΡΤ για αρκετά χρόνια (τα αντίστοιχα κλιμάκια των σταθμών λειτουργούσαν στην Θεσσαλονίκη από το 1976) και τελικά πραγματοποιήθηκε το 1988, καθώς οι βορειοελλαδικές υπηρεσίες της ΕΤ1 και της ΕΤ2 στην Θεσσαλονίκη αναδιοργανώθηκαν υπό νέα διεύθυνση και συγχωνεύτηκαν, προκειμένου να λειτουργήσει το τρίτο τηλεοπτικό κανάλι, που ξεκίνησε και επίσημα στις 14 Δεκεμβρίου του 1988 στις 7 το απόγευμα, ενώ στην Αθήνα ξεκίνησε μετά από τρεις μήνες, μία εβδομάδα και τέσσερις ημέρες (25 Μαρτίου 1989) και με πολλά προβλήματα, καθώς το σήμα της μεταφέρονταν στην Αθήνα περίπου τρεις ώρες έπειτα από την έναρξη του καθημερινού της προγράμματος. Η ΕΤ3 στο ξεκίνημα της προβολής της στην Αθήνα "χρησιμοποιήθηκε" από την ΕΡΤ ως μέσο για να καταλάβει κάποιες ελεύθερες συχνότητες, ώστε να μην επιτρέψει τη χρήση των συχνοτήτων από δημοτικούς και ιδιωτικούς τηλεοπτικούς σταθμούς που ετοιμάζονταν να εκπέμψουν.

Το πρόγραμμα της ΕΤ3 αρχικά αποτελούνταν κατά κύριο λόγο από επαναλήψεις παλαιότερων σειρών της ΕΡΤ και της ΕΡΤ2, σιγά σιγά όμως η ΕΤ3 άρχισε να παράγει τις δικές της εσωτερικές παραγωγές και απέκτησε τη δική της φυσιογνωμία.

Από τους κυριότερους συντελεστές για πολλά χρόνια είναι ο Λευτέρης Κογκαλίδης, ο οποίος έχει παρουσιάσει δελτία ειδήσεων, δημοσιογραφικές και μουσικές εκπομπές (όπως η "Μουσική βιντεοθήκη") και ο Γιώργος Φερέτης, επί πολλά χρόνια παρουσιαστής του δελτίου ειδήσεων. Και οι δύο ξεκίνησαν από το παράρτημα της ΥΕΝΕΔ στη Θεσσαλονίκη.

### 1989-2003

Στις 25 Φεβρουαρίου του 1989 ξεκινάει η κανονική ροή προγράμματος. Το 1990 το σήμα επεκτείνεται σε όλη τη Βόρεια Ελλάδα. Το 1994 καταργείται με νομοθετική ρύθμιση η "Γενική Διεύθυνση Βορείου Ελλάδος" και παίρνει τη θέση της η ΕΡΤ3, με διοικητική και οικονομική αυτοτέλεια. Τον Σεπτέμβριο του 1994 δημιουργούνται τα Μουσικά Σύνολα της ΕΡΤ3, ενώ τον Σεπτέμβριο του επομένου έτους παίρνει μέρος σε διεθνή τηλεοπτικό διαγωνισμό και αποσπά θετικές κριτικές και το 2000 παίρνει βραβείο καλύτερης μουσικής εκπομπής.

Το 1995 γίνεται μέλος της Ευρωπαϊκής Ένωσης Περιφερειακών Τηλεοπτικών Σταθμών, ενώ το ίδιο έτος, δημιουργείται το πρώτο περιφερειακό στούντιο της ΕΡΤ3 στη Φλώρινα. Το 1996 η ΕΤ3 ξεκινά συνεργασίες με άλλους δημόσιους τηλεοπτικούς σταθμούς και παίρνει μέρος στο "Balkan TV Magazin" ένα διαβαλκανικό τηλεοπτικό πρόγραμμα, ενώ την ίδια χρονιά δημιουργούνται τα πρώτα ψηφιακά στούντιο με 2 ψηφιακούς και 3 αναλογικούς θαλάμους μοντάζ και έναν ψηφιακό θάλαμο ροής προγράμματος και το σήμα της ΕΡΤ3 καλύπτει το 64% του ελληνικού γεωγραφικού χώρου, ενώ την ίδια χρονιά, είναι ο πρώτος ελληνικός τηλεοπτικός σταθμός που μεταδίδει στο σύστημα 16:9 και το πρόγραμμά της εξέπεμπε στο σύστημα PAL (αντί του παλιού SECAM). Στις 5 Νοεμβρίου 1996 βγαίνει στον αέρα το τέλετεξτ της ΕΤ3 με τίτλο "ΕΡΤΕΞΤ". Την 1η Ιουνίου 1997 η ΕΡΤ3 δημιουργεί τη δικιά της ιστοσελίδα www.ert3.gr. Το 1998 δημιουργούνται άλλα δύο περιφερειακά στούντιο, στη Μυτιλήνη και στην Κομοτηνή. Την ίδια χρονιά, οι τρεις ραδιοφωνικοί σταθμοί της ΕΡΤ3 μετεγκαθιστούνται στην οδό Αγγελάκη, όπου και βρίσκονται μέχρι σήμερα, προηγουμένως βρίσκονταν στις εγκαταστάσεις της Γεωργικής Σχολής. Τον Μάρτιο του 2000 η ΕΤ3 αποκτά 24ώρο πρόγραμμα την ημέρα, από το 16ώρο, και με αυτό το τρόπο καλύπτει το 85% της Ελληνικής επικράτειας. Την ίδια χρονιά δημιουργείται περιφερειακό στούντιο στη Σάμο, ενώ αργότερα στη Πάρο και στην Έδεσσα. Τον Οκτώβριο του 2003 δημιουργεί τον ιστοχώρο www.et3doc.gr όπου εκεί παρουσιάζει τα ντοκιμαντέρ δικής της παραγωγής.

### Μετά το κλείσιμο της ΕΡΤ

Η απόφαση της κυβέρνησης για το κλείσιμο της ΕΡΤ Α.Ε. την 11 Ιουνίου 2013, σήμανε επισήμως την διακοπή της λειτουργίας του τηλεοπτικού σταθμού, και την παύση αναμετάδοσης του σήματος από το κέντρο εκπομπής του Χορτιάτη και άλλα επίσημα σημεία. Ωστόσο οι εργαζόμενοι αποφάσισαν να παραμείνουν στις εγκαταστάσεις, μη αναγνωρίζοντας την απόφαση, και να συνεχίσουν την παραγωγή τηλεοπτικού προγράμματος εις ένδειξη διαμαρτυρίας. Το Νοέμβριο του 2013, μετά την εκκένωση του Ραδιομεγάρου στην Αθήνα, από όπου εξέπεμπε μέχρι τότε η ΝΕΤ, η ΕΤ3 έγινε το μοναδικό κανάλι του εγχειρήματος των εργαζομένων, εγχείρημα που αργότερα έγινε γνωστό ως ΕΡΤ Open.

Το τηλεοπτικό πρόγραμμα ήταν διαθέσιμο από την ΕΡΤ Open και από διάφορες ιστοσελίδες. Το πρόγραμμα αναφερόταν για το κλείσιμο της δημόσιας τηλεόρασης και είχε ανεξάρτητη ειδησεογραφία και επικαιρότητα, μέχρι την επαναλειτουργία της ΕΡΤ.

Από τον Αύγουστο του 2014, η ΕΤ3 ενεργοποίησε διάφορα κέντρα εκπομπής ανά την Ελλάδα, ώστε να είναι έτοιμη για την κάλυψη της 79ης Διεθνούς Εκθέσεως. Ακόμα και μετά το πέρας της έκθεσης η ΕΤ3 συνέχισε να ενεργοποιεί και άλλα κέντρα εκπομπής. Την 1η Αυγούστου 2014, η ΕΡΤ3 ξεκίνησε να μεταδίδει την ΕΤ3 με ψηφιακό σήμα στο λεκανοπέδιο της Αττικής. Από τις 12 Αυγούστου του 2014, η ΕΤ3 εκπέμπει ψηφιακά στα Χανιά και στο Ρέθυμνο και από τις 18 Αυγούστου στην Πάτρα.

Στη Θεσσαλονίκη, στις 1 Νοεμβρίου 2014, η ΕΤ3 ξεκίνησε να εκπέμπει ψηφιακά. Στις 28 Νοεμβρίου 2014, ξεκίνησε να εκπέμπει ψηφιακά στη Δυτική Ελλάδα και στις 22 Ιανουαρίου 2015, στο Ηράκλειο Κρήτης και στα Ιωάννινα. Από τις 28 Φεβρουαρίου του 2015, η ΕΤ3 ξεκίνησε να εκπέμπει ψηφιακά στην Κεντρική Μακεδονία.

### Επαναλειτουργία ΕΡΤ3

Μετά από το κλείσιμο της ΕΡΤ η ΕΤ3 συνέχισε να μεταδίδει πρόγραμμα. Στις 28 Απριλίου 2015, ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο στην ΕΡΤ. Έτσι, την ίδια μέρα που ξεκίνησε η επαναλειτουργία της, η ΕΤ3 μετονομάστηκε σε ΕΡΤ3 και υιοθέτησε το νέο της λογότυπο, χωρίς όμως να εκπέμπει πλήρες πρόγραμμα. Παράλληλα αναδιοργανωνόταν και το Διοικητικό συμβούλιο της ΕΡΤ3, και στις 17 Ιουνίου 2015 ανακοινώθηκε ότι ο νέος πρόεδρος της ΕΡΤ3 θα είναι ο πρώην πρύτανης του ΑΠΘ, Γιάννης Μυλόπουλος.

Μετά από την επαναλειτουργία λοιπόν, της μητρικής εταιρίας στις 11 Ιουνίου 2015, ακολούθησε και η επαναλειτουργία της ΕΡΤ3 η οποία έγινε επισήμως στις 29 Ιουνίου 2015. Η συχνότητά της επέστρεψε στην ψηφιακή πλατφόρμα της ΕΡΤ και πλέον καλύπτει όλη την χώρα με νέο πλήρες πρόγραμμα.

Μετά από την επαναλειτουργία της εκπέμπει σε όλη την Ελλάδα αλλά και δορυφορικά.

### Δορυφορικά

Από τις 22 Νοεμβρίου του 2014, η ΕΡΤ3 εκπέμπει στην Αυστραλία και στη Νέα Ζηλανδία, μέσω του δορυφόρου Intelsat 19 και στη συχνότητα 12286 H, 28800 3/4.

### 2020-σήμερα

Στις 28 Σεπτεμβρίου 2020 η ΕΡΤ3 μαζί με τα υπόλοιπα κανάλια της ΕΡΤ, άλλαξε λογότυπα και σήματα. Από την Τρίτη 1η Δεκεμβρίου του ίδιου έτους ξεκίνησε η εκπομπή των καναλιών της ΕΡΤ1, ΕΡΤ2, ΕΡΤ3 σε HD ποιότητα. Από τις 28 Αυγούστου 2023, τα δελτία ειδήσεων μειώθηκαν σε ένα δελτίο με ειδήσεις από την Περιφέρεια, καθώς το ενημερωτικό σκέλος μεταφέρθηκε στο ειδησεογραφικό κανάλι ΕΡΤ News. Τέλος, τον Δεκέμβριο του 2023 επίκειται η συγχώνευση του προγράμματος της ΕΡΤ2 με το πρόγραμμα της ΕΡΤ3. Μάλιστα από την Δευτέρα 4 Δεκεμβρίου το παιδικό πρόγραμμα της ΕΡΤ2 θα προβάλλεται πλέον από την ΕΡΤ3.

Πρόγραμμα
---------

Το πρόγραμμα του καναλιού αποτελείται από ενημερωτικές, πολιτιστικές, μουσικές και αθλητικές εκπομπές, δελτία ειδήσεων, ταινίες, ντοκιμαντέρ και ξένες σειρές. Το ενημερωτικό πρόγραμμα του σταθμού είναι ποικίλο, ενώ όσον αφορά τη ψυχαγωγία προβάλλει κυρίως ντοκιμαντέρ ξένης παραγωγής καθώς επίσης και ελληνικές πολιτιστικές και επιμορφωτικές εκπομπές. Μετά από την επαναλειτουργία της, μεταδίδει και πολλές εκπομπές σχετικά με την κάθε περιφέρεια της χώρας. Προβάλει νέα επεισόδια από εκπομπές όπως *Κυριακή στο Χωριό*, *Άγρια Ελλάδα* και άλλες.

Η τότε ΕΤ3 είχε συνεργασίες με κανάλια των Βαλκανίων, τη Γαλλία και τη Ρωσία, στα πλαίσια ανταλλαγής προγραμμάτων. Πολλές σήμερα γνωστές προσωπικότητες των ιδιωτικών καναλιών ξεκίνησαν την καριέρα τους από την ΕΤ3, μεταξύ των οποίων οι συντελεστές της εκπομπής *Α.Μ.Α.Ν.*, ο Γρηγόρης Αρναούτογλου, η Μαρία Χούκλη και ο Ευτύχης Μπλέτσας. Γνωστές εκπομπές είναι *Balkan Express*, *Εικονογραφήματα*, *Αληθινά Σενάρια*, *Διασπορά*, *Ονείρου Ελλάς* και άλλα γνωστά ντοκιμαντέρ.

Σλόγκαν
-------

* **Με νου για όλους** (2003-07.06.2008)
* **Η φωνή της περιφέρειας** (07.06.2008-11.06.2013)
* **Θυμήσου τι έχεις, έχεις ΕΤ3** (11.06.2013-11.06.2015)
* **Η ΕΡΤ3 επιστρέφει, όμως δεν έφυγε ποτέ...** (25.06-08.2015) (ανεπίσημο)
* **ΕΡΤ3 παντού!** (11.2017-09.2020)

Οι ονομασίες του καναλιού
-------------------------

* 2.9.1976 (προσωρινή λειτουργία) / 14.12.1988 - 11.6.2015: **ΕΤ3** (**Ε**λληνική **Τ**ηλεόραση **3**)
* 11.6.2015 - σήμερα: **ΕΡΤ3** (**Ε**λληνική **Ρ**αδιοφωνία **Τ**ηλεόραση **3**)

Λογότυπα
--------

|  |  |  |  |  |  |  |  |
| --- | --- | --- | --- | --- | --- | --- | --- |
| 14.12.1988-1994  (τηλεοπτικά) | 14.12.1988-1994  (επίσημο σήμα) | 1994-1997 | 1997-2001 | 2001-07.06.2008 | 07.06.2008-11.06.2015 | 11.06.2015-28.09.2020 | 28.09.2020-σήμερα |

Παραπομπές
----------

1. ↑  «Εβδομαδιαία Μερίδια Σταθμών». *arianna.gr*.
2. ↑  «Στην πλατφόρμα της Nova η ΕΡΤ3». Ανακτήθηκε στις 20 Ιουλίου 2015.
3. 1 2  «Και επίγεια και δορυφορικά η ΕΡΤ3». Ανακτήθηκε στις 21 Ιουλίου 2015.
4. ↑  «11 Ιουνίου το νέο πρόγραμμα της ΕΡΤ - Νέα πρόσωπα σε ειδήσεις και εκπομπές». *iEfimerida.gr*. iEfimerida.gr. 9 Ιουνίου 2015. Ανακτήθηκε στις 9 Ιουνίου 2015.
5. ↑  Ανδρικοπούλου, Ναταλία (9 Ιουνίου 2015). «Οι εκπομπές και τα πρόσωπα που θα δούμε στο άνοιγμα της ΕΡΤ την Πέμπτη». *enikos.gr*. enikos.gr. Ανακτήθηκε στις 9 Ιουνίου 2015.
6. ↑  «Η ΕΡΤ3 και πάλι στους δέκτες την Δευτέρα». Το Ποντίκι. Ανακτήθηκε στις 26 Ιουνίου 2015.
7. ↑  Στον αέρα η ΕΡΤ3 αναβάλλοντας… τον εορτασμό!
8. ↑  Επέστρεψε στους τηλεοπτικούς δέκτες η ΕΡΤ3
9. ↑  «Το ξεκίνημα της ΕΡΤ στην Βόρεια Ελλάδα - 6 Οκτωβρίου 1983». *ΕΡΤ Α.Ε*. 6 Οκτωβρίου 2023. Ανακτήθηκε στις 11 Μαρτίου 2024.
10. ↑  «Το νέο ξεκίνημα της ΕΡΤ στη Βόρεια Ελλάδα - 6 Οκτωβρίου 1983». *ΕΡΤ Α.Ε*. 6 Οκτωβρίου 2023. Ανακτήθηκε στις 11 Μαρτίου 2024.
11. ↑  «ΦΕΚ Α 93/1994, Προεδρικό διάταγμα υπ' αριθ. 133: Οργάνωση, διοίκηση και λειτουργία της Ελληνικής Ραδιοφωνίας Τηλεόρασης 3». Εφημερίδα της Κυβερνήσεως. 21 Ιουνίου 1994.
12. ↑  «Ναυτεμπορική 8/11/2013». Αρχειοθετήθηκε από το πρωτότυπο στις 18 Οκτωβρίου 2020. Ανακτήθηκε στις 12 Οκτωβρίου 2019.
13. ↑  «Στη μισή Ελλάδα η ελεύθερη ΕΡΤ3». Ανακτήθηκε στις 9 Οκτωβρίου 2019.
14. ↑  «Σχέδιο για ψηφιακή ΕΡΤ3». Ανακτήθηκε στις 9 Οκτωβρίου 2019.
15. ↑  Η ΕΤ-3 ψηφιακά στα Χανιά
16. ↑  Η ΕΤ3 εκπέμπει ψηφιακά στην Πάτρα
17. ↑  Ψηφιακά η ΕΡΤ 3 στη Θεσσαλονίκη!
18. ↑  «Από σήμερα η ΕΤ3, εκπέμπει ψηφιακά από το κανάλι 58, σε Ζάκυνθο-Δυτική Ελλάδα!». Αρχειοθετήθηκε από το πρωτότυπο στις 14 Ιανουαρίου 2015. Ανακτήθηκε στις 28 Νοεμβρίου 2014.
19. ↑  «Η ΕΡΤ εκπέμπει ψηφιακά και στα Ιωάννινα». *ertopen.com*. 22 Ιανουαρίου 2015. Αρχειοθετήθηκε από το πρωτότυπο στις 2016-03-04.. Ανακτήθηκε στις 22 Ιανουαρίου 2015.
20. ↑  «Η ΕΤ3 εκπέμπει και πάλι ψηφιακά στην Κεντρική Μακεδονία». *thestival.gr*. 28 Φεβρουαρίου 2015.. Ανακτήθηκε στις 28 Φεβρουαρίου 2015.
21. ↑  «ΕΡΤ3: Επιστρέφει…ενώ δεν έφυγε ποτέ». Ανακτήθηκε στις 29 Ιουνίου 2015.
22. ↑  «Τέλος τα δελτία ειδήσεων από την ΕΡΤ3». *Biscotto.gr*. 21 Αυγούστου 2023. Ανακτήθηκε στις 29 Νοεμβρίου 2023.
23. ↑  Επέστρεψε στους τηλεοπτικούς δέκτες η ΕΡΤ3

Εξωτερικοί σύνδεσμοι
--------------------

* ΕΡΤ3
* Το πρώτο ident της ΕΤ3
* Η Ιστορία της ΕΡΤ3
* et3doc.gr (αρχείο)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνική Ραδιοφωνία Τηλεόραση |
| --- |
|  |
| Τηλεοπτικά κανάλια | 

|  |  |
| --- | --- |
| Πανελλαδικής εμβέλειας (SD/HD) | 
ΕΡΤ1 • ΕΡΤ2 • ΕΡΤ3 • ΕΡΤ News |
|  |
| Παγκόσμιας εμβέλειας | 
ERT World |
|  |
| Διαδικτυακά (Υβριδικά) | 
ΕΡΤ Sports |

 |
|  |
| Ραδιοφωνικοί σταθμοί | 

|  |  |
| --- | --- |
| Πανελλαδικής εμβέλειας | 
Πρώτο Πρόγραμμα • Δεύτερο Πρόγραμμα • Τρίτο Πρόγραμμα • ΕΡΑ Σπορ |
|  |
| Μερικώς πανελλαδικής εμβέλειας | 
Kosmos 93.6 • Zeppelin 106.7 |
|  |
| Κεντρικής Μακεδονίας | 
102 FM • 95.8 FM |
|  |
| Παγκόσμιας εμβέλειας | 
Η Φωνή της Ελλάδας |
|  |
| Διαδικτυακά | 
Δεύτερο Λαϊκά • Kosmos Jazz • Maestro • Ράδιο Eurovision • Δεύτερο Παραδοσιακά |
|  |
| Υπόλοιπης Ελλάδας | 
ΕΡΤ Αιγαίου • ΕΡΤ Βόλου • ΕΡΤ Ζακύνθου • ΕΡΤ Ηρακλείου • ΕΡΤ Ιωαννίνων • ΕΡΤ Καβάλας • ΕΡΤ Καλαμάτας • ΕΡΤ Κέρκυρας • ΕΡΤ Κοζάνης • ΕΡΤ Κομοτηνής • ΕΡΤ Λάρισας • ΕΡΤ Ορεστιάδας • ΕΡΤ Πάτρας • ΕΡΤ Πύργου • ΕΡΤ Ρόδου • ΕΡΤ Σερρών • ΕΡΤ Τρίπολης • ΕΡΤ Φλώρινας • ΕΡΤ Χανίων |

 |
|  |
| Άλλες Υπηρεσίες | 
ΕΡΤ Αρχείο • ERTFLIX • ΕΡΑ • ERT Echo • ΕΡΤ3 • Περιοδικό Ραδιοτηλεόραση • Συμβούλια Κοινωνικού Ελέγχου της ΕΡΤ • Εθνικό Οπτικοακουστικό Αρχείο |
|  |
| Μουσικά Σύνολα | 
Μουσικά Σύνολα ΕΡΤ (Εθνική Συμφωνική Ορχήστρα • Ορχήστρα Σύγχρονης Μουσικής • Χορωδία της ΕΡΤ) |
|  |
| Κλειστά | 

|  |  |
| --- | --- |
| Κανάλια | 
πρίσμα+ • σινέ+ • σπορ+ (τα 2 τελευταία κανάλια συγχωνεύτηκαν για το σινέ/σπορ+) • ΕΡΤ Web Sport 1 • ΕΡΤ Web Sport 2 • ΕΡΤ Web Sport 3 |
|  |
| Ένθετα | 
info+ (εξέπεμπε στο σπορ+) • studio+ (εξέπεμπε στο σινέ+) |
|  |
| Ραδιόφωνα | 
Φιλία 106.7 • Τρίτο Πρόγραμμα στα Βραχέα |
|  |
| Υπηρεσίες | 
ΕΡΤ Ψηφιακή |
|  |
| Υβριδικά | 
EΡΤ Play 1 • EΡΤ Play 2 • EΡΤ Play 3 • EΡΤ Play 4 • EΡΤ Play 5 |

 |
|  |
| Ιστορία | 
Ιστορία της ΕΡΤ • Κλείσιμο και επαναλειτουργία της ΕΡΤ |
|  |
| Εγκαταστάσεις | 
ΕΡΤ (Ραδιομέγαρο Αγίας Παρασκευής • Στούντιο Κατεχάκη • Στούντιο Μουρούζη) • ΕΡΤ3 (Κτήριο Τηλεόρασης στη Λεωφόρο Στρατού • Κτήριο Ραδιοφώνου στην Αγγελάκη) |
|  |
| 
Επίσημη ιστοσελίδα: ert.gr ertnews.gr ertflix.gr ertecho.gr ertsports.gr archive.ert.gr |

 |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
ΕΡΤ3 |
| --- |
|  |
| Τηλεοπτικά κανάλια | 
ΕΡΤ3 (πρώην ΕΤ3) |  |
|  |
| Ραδιοφωνικοί σταθμοί | 

|  |  |
| --- | --- |
| Ενεργοί | 
102 FM • 95.8 FM (περιφερειακής εμβέλειας) |
|  |
| Ανενεργοί | 
Τρίτο Πρόγραμμα στα Βραχέα (παγκόσμιας εμβέλειας) |

 |
|  |
| Έδρα | 
Κτήριο Τηλεόρασης ΕΡΤ3 στη Λεωφόρο Στρατού • Κτήριο Ραδιοφώνου ΕΡΤ3 στην Αγγελάκη |
|  |
| 
Επίσημη ιστοσελίδα: ert3.gr |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικοί Σταθμοί Εθνικής Εμβέλειας της Ελλάδας |
| --- |
|  |
| Δημόσιοι | 

|  |  |
| --- | --- |
| Σε λειτουργία | 
Βουλή TV • ΕΡΤ News (συνεργασία με Euronews) • ΕΡΤ1 (SD/HD) • ΕΡΤ2 (SD/HD) • ΕΡΤ3 (SD/HD) |
|  |
| Ανενεργοί | 

|  |  |
| --- | --- |
| Αναλογικοί (SD) | 
ΔΕΗ • ΕΙΡ • ΕΙΡΤ • ΤΕΔ • ΥΕΝΕΔ • ΕΡΤ/ΕΡΤ1/ΕΤ1/ΕΝΑ/ΕΤ1 • ΕΡΤ2/ΕΤ2/ΔΥΟ/ΕΤ2/ΝΕΤ • ΕΤ3 • Πρίσμα+ • Σινέ/σπορ+ • Σινέ+/Studio+ • Σπορ+/Info+ • ΔΤ • ΝΕΡΙΤ • ΝΕΡΙΤ Sports • ΝΕΡΙΤ Plus |
|  |
| Ψηφιακοί (HD) | 
ΔΤ HD • ΝΕΡΙΤ HD • ΕΡΤ HD/ΕΡΤ Sports HD/ΕΡΤ Sports |

 |
|  |
| Υβριδικοί | 
ΕΡΤ Sports |

 |
|  |
| Ιδιωτικοί | 

|  |  |
| --- | --- |
| Σε λειτουργία (SD/HD) | 
Alpha TV • ΣΚΑΪ Τηλεόραση • ΑΝΤ1 • Open TV • Star Channel • Mega Channel • Μακεδονία TV |
|  |
| Εξαγοράστηκε η άδεια τους  και στήθηκαν νέα κανάλια | 
Seven X/Channel Seven X/Seven • 902 TV/Epsilon TV • Κανάλι 29 |
|  |
| Υβριδικοί | 
Alpha Hybrid • ΣΚΑΪ Hybrid • ΑΝΤ1 Plus/ANT1 Comedy/ANT1 Drama • Open Hybrid • Star Play • Mega Play |
|  |
| Πτωχευμένοι και  Οριστικά Κλειστοί | 
Κανάλι 5/Alter 5/Alter Channel • New Channel/New Tempo/Tempo TV |

 |
|  |
| Συνδρομητικοί (τυπικής & HD) | 

|  |  |
| --- | --- |
| Σε λειτουργία | 
Animal Planet • Boomerang • Cosmote Cinema • Cosmote History • Cosmote Sport • Discovery Channel • Disney Channel • Disney Junior • FX Life • MAD Greekz • MAD Hits • National Geographic • Novacinema • Novalifε • Novasports • Ναυτεμπορική TV |
|  |
| Ανενεργοί | 
Conn-x TV Sport/OTE Sport • Filmnet • Fox Life • ΟΤΕ Cinema/ΟΤΕ Σινεμά • OTE History • SuperSport |

 |
|  |
| Πάροχοι επίγειας ψηφιακής τηλεόρασης | 

|  |  |
| --- | --- |
| Σε λειτουργία | 
ΕΡΤ • Digea |
|  |
| Ανενεργοί | 
ΕΡΤ Ψηφιακή |

 |
|  |
| Συνδρομητικές πλατφόρμες | 

|  |  |
| --- | --- |
| DVB-S πάροχοι | 
COSMOTE TV • EON |
|  |
| IPTV/OTT πάροχοι | 
COSMOTE TV • EON • Vodafone TV |
|  |
| Πτωχευμένες  και Οριστικά Κλειστές | 
Alpha Digital • On Telecoms |
|  |
| Μετονομάστηκαν ή Εξαγοράστηκαν  και απορροφήθηκαν από άλλη εταιρεία | 
Conn-x TV/OTE TV • Wind Vision |

 |
|  |
| Άλλα | 
Περιφερειακοί σταθμοί • Τηλεόραση στην Ελλάδα • Teletext |

 |